संजय मिश्रा बने क्षेत्रीय अध्यक्ष, धनंजय वर्मा सचिव
मंच पर अतिथियों का महामाल्यार्पण करते अझाकोश्रसं के सदस्य।
भास्कर न्यूज।उरीमारी
बाबासाहब डाॅ. भीमराव अंबेडकर सामुदायिक भवन सयाल में बुधवार को अखिल झारखंड कोयला श्रमिक संघ की बरका-सयाल क्षेत्रीय कमेटी का प्रथम एक दिवसीय सम्मेलन हुआ। इसमें बतौर मुख्य अतिथि अखिल झारखण्ड कोयला श्रमिक संघ के केंद्रीय अध्यक्ष रौशनलाल चौधरी उपस्थित थे।
जबकि विशिष्ट अतिथि यूनियन के केंद्री महासचिव सतीश सिन्हा, केंद्रीय कार्यकारी अध्यक्ष आरबी ठाकुर, केंद्रीय उपाध्यक्ष मुन्ना श्रीवास्तव बड़कागांव प्रभारी काॅलेश्वर गंझू मौजूद थे। इसमें इसमें अप्रैल माह में पूरे सीसीएल क्षेत्र में कोयला मजदूरों की समस्याओं को लेकर आंदोलन करने का निर्णय लिया गया। वहीं यूनियन की मजबूती पर बल दिया गया। सम्मेलन में बरका-सयाल क्षेत्रीय परियोजना स्तर पर शाखा कमेटी का गठन का गठन किया गया। जिसमें क्षेत्रीय अध्यक्ष संजय मिश्रा, उपाध्यक्ष संतोष पासवान, शंकर प्रसाद, सचिव धनंजय वर्मा, सह सचिव बासुदेव प्रसाद, अजीत कुमार सिन्हा, संगठन मंत्री शंकर सिंह, सह संगठन मंत्री धर्मेंद्र कुमार, रोबीन मुखर्जी, कोषाध्यक्ष शेखर सरकार सह कोषाध्यक्ष कामेश्वर मेहता को बनाया गया। वहीं परियोजना स्तर पर सयाल शाखा अध्यक्ष राकेश प्रसाद, सचिव विनोद कुमार, बिरसा शाखा अध्यक्ष प्रभात रंजन टा, सचिव मोहम्मद इसलाम, उरीमारी शाखा अध्यक्ष प्रबुध्द कुमार सिन्हा, सचिव इंद्रदेव राम, भुरकुण्डा शाखा अध्यक्ष किशुन नायक, सचिव मोहम्मद मनउव्वर, सौंदा डी शाखा अध्यक्ष सुरेश सिंह सचिव गुरुदयाल ठाकुर का चयन किया गया है। बतौर मुख्य अतिथि अखिल झारखण्ड कोयला श्रमिक संघ के केंद्रीय अध्यक्ष रौशनलाल चौधरी ने कहा कि अझाकोश्रसं मजदूरों के हितों को ले सीसीएल बरका.सयाल प्रबंधन से कोई समझौता नहीं करेगा। मजदूरों की मूलभूत सुविधाओं के लिए प्रबंधन के खिलाफ आर-पार की लड़ाई लड़ेगा। जल्द ही कोयला मजदूरों के जर्जर आवास, बिजली, पानी आदि समस्याओं का समाधान के लिए आंदोलन किया जाएगा। केंद्रीय महासचिव सतीश सिन्हा ने कहा कि अझाकोश्रसं मजदूर हितैेषी है। सम्मेलन की अध्यक्षता संजय मिश्रा ने की। जबकि संचालन धनंजय वर्मा ने किया। मौके पर विनादे कुमार, अनिल सिंह, राहित गोप, मनोज सिन्हा, वचन राम सहित कई लोग मौजूद थे।
bho_Deva hin_Deva bho_Deva hin_Deva hin_Deva